《社日雨》
宋代·廖行之

一年好乐九十日，底事天工力作难。
自古惜春晴有几，只今连夕雨犹{上雨下酸}。
朝来已报山城社，客里那知花信寒。
遥想故园田父乐，伐豚酾酒树团栾。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。